Suomen alle 18-vuotiaiden jääkiekkomaajoukkue

**Suomen alle 18-vuotiaiden jääkiekkomaajoukkue** edustaa Suomea jääkiekon alle 18-vuotiaiden maailman&shy;mestaruus&shy;kilpailuissa. Joukkuetta kutsutaan myös nimellä *Pikkuleijonat*.

Ensimmäisen maaottelunsa Suomi pelasi Ruotsia vastaan Euroopan-mestaruuskisoissa vuonna 1977 häviten maalein 8–1. Vuonna 1978 joukkue voitti ensimmäisen mitalinsa, kun se voitti alle 18-vuotiaiden Euroopan-mestaruuskisoissa Neuvostoliiton loppuottelussa jatkoajalla Jari Kurrin maalilla. Suomen voitto Neuvostoliitosta oli Suomen ensimmäinen merkittävä askel kasvun tiellä jääkiekon suurmaaksi.

## Historiaa

### 1970-luvulla
Vuoden 1978 Euroopan-meataruuskisojen loppuottelu pelattiin maanantai-iltapäivänä. Ottelu Helsingin jäähalissa oli myyty loppuun, eli paikalla oli 7&nbsp;304 maksanutta katsojaa. Sen lisäksi paikalla oli arviolta tuhannesta kahteen tuhatta henkeä ilmaislipuilla, turnauksen muut joukkueet ja lehdistö.

Neuvostoliitto teki ottelun avausmaalin ja eteni sen jälkeen jo 3–1-johtoon. Kolmannessa erässä Suomi pelasi kuitenkin erinomaisesti ja tasoitti ottelun kahdesti, ensin Juha Huikarin maalilla, sitten Mika Laineen. Kuitenkin vain 1.43 minuuttia ennen varsinaisen peliajan loppumista Neuvostoliitto teki 5–4-maalin, mikä johti siihen, että osa yleisöstä alkoi poistua jäähallista. Huikari kuitenkin tasoitti ottelun varsinaisen peliajan lopussa, ja ottelu siirtyi jatkoajalle. Sitä ei pelattu äkkikuolema-menetelmällä. Neuvostoliitto siirtyi johtoon, mutta 11 sekuntia ennen peliajan loppumista Huikari tasoitti jälleen ottelun. Sitten ottelu siirtyi jatkoajalle, jossa sovellettiin äkkikuolema-menetelmää. Toisella jatkoajalla puolustaja Timo Blomqvist laukoi lyöntilaukausella kiekon hyökkäyssiniviivalta päin maalivahti Dmitri Saprykia ja Jari Kurri siirsi ikään kuin heittäytyen paluukiekon maaliin ajassa 81.42 kun toista jatkoaikaa oli pelattu 1.42 minuuttia. Maalivahti Dmitri Saprykin sai vielä mailansa kiekon eteen, mutta kiekko kiertyi siitä maaliin.

Kurri keräsi Jarmo Mäkitalon kanssa suuret peliminuutit pitkässä ottelussa. Mäkitalo oli turnauksessa Suomen paras pistemies tehopistein 4+7=11 ja Kurri paras maalintekijä. Hän teki neljässä ottelussa kuusi maalia.

### 1980-luvulla
Vuoden 1986 Euroopan-mestaruuskisat pelattiin Länsi-Saksassa. Suomi eteni alkusarjasta loppuottelusarjaan, jossa sen ensimmäinen vastus oli Neuvostoliitto. Se siirtyi heti ottelun alussa johtoon, mutta Suomen Teppo Numminen tasoitti ottelun Janne Virtasen syötöstä vain 25 sekuntia myöhemmin. Kun ensi erä lähestyi puoliväliä Neuvostoliitto siirtyi uudelleen johtoon, mutta jälleen Suomi tasoitti pelin vain 50 sekuntia johtomaalin jälkeen, kun Janne Ojanen ohjasi Robert Salon syötön maaliin. Neuvostoliitto teki jälleen maalin, mutta erän viimeisellä minuutilla Jukka Seppo tasoitti pelin Pekka Tirkkosen syöttämänä. Toisen erän alussa Suomi siirtyi ensi kerran johtoon ottelussa. Neuvostoliitto tasoitti pelin, mutta sen jälkeen Neuvostoliiton joukkueessa tapahtui romandus. Suomi voitti ottelun lopulta maalein 10–5. Loppuottelusarjan viimeisessä pelissä Suomi pelasi Tšekkoslovakiaa vastaan, mutta Suomi oli jo varmistanut mestaruutensa. Ottelu päättyi 4–4-tasapeliin. Moni mestaruuden voittaneista suomalaispelaajista voitti seuraavana vuonna alle 20-vuotiaiden maailmanmestaruuden Tšekkoslovakiassa.

### 2000-luvulla
Vuosituhannen taitteessa joukkue voitti kahdesti maailmanmestaruuden ja tuli kerran kolmanneksi. Vuodesta 2006 alkaen joukkue on voittanut vuoden parin välein hopeaa tai pronssia, kunnes voitti mestaruuden vuonna 2016. Suomi voitti kultaa myös vuonna 2018.

Joukkuetta ovat valmentaneet Petri Karjalainen, Mika Marttila, Lauri Merikivi ja Mikael Kotkaniemi. Nykyinen valmentaja on Marko Kauppinen.

## Sijoitukset
### Maailmanmestaruuskilpailuissa

* 1999 – 
* 2000 – 
* **[[Jääkiekon alle 18-vuotiaiden maailmanmestaruuskilpailut 2001|2001]]** – 
* 2002 – 4.
* 2003 – 7.
* 2004 – 7.
* 2005 – 7.
* 2006 – 
* **[[Jääkiekon alle 18-vuotiaiden maailmanmestaruuskilpailut 2007|2007]]** – 7.
* 2008 – 6.
* 2009 – 
* 2010 – 
* 2011 – 5.

* 2012 – 4.
* 2013 – 
* **[[Jääkiekon alle 18-vuotiaiden maailmanmestaruuskilpailut 2014|2014]]** – 6.
* 2015 – 
* 2016 – 
* 2017 –  
* 2018 – 
* 2019 – 7.
* 2020 – Turnaus peruttiin koronaviruspandemian takia.
* 2021 – 4.
* 2022 – 
* 2023 – 5.
* 2024 – 5.
* 2025 – 5.

### Euroopan-mestaruuskilpailuissa

* 1977 – 4.
* **[[Jääkiekon alle 18-vuotiaiden Euroopan-mestaruuskilpailut 1978|1978]]** – 
* 1979 – 
* 1980 – 4.
* 1981 – 4.
* 1982 – 4.
* 1983 – 
* 1984 – 4.
* 1985 – 5.
* 1986 – 
* **[[Jääkiekon alle 18-vuotiaiden Euroopan-mestaruuskilpailut 1987|1987]]** – 4.

* 1988 – 
* 1989 – 
* 1990 – 4.
* 1991 – 
* 1992 – 4.
* 1993 – 4.
* **[[Jääkiekon alle 18-vuotiaiden Euroopan-mestaruuskilpailut 1994|1994]]** – 4.
* 1995 – 
* 1996 – 
* 1997 – 
* 1998 – 

Vahvennettuina vuosina turnaus järjestettiin Suomessa.

## Joukkue
Seuraavat 25 pelaajaa valittiin alle 18-vuotiaiden maailmanmestaruuskilpailuihin vuonna 2025.

### Johtoryhmä
* **Päävalmentaja:**  Mikael Kotkaniemi
* **Valmentaja:**  Niko Halttunen
* **Valmentaja:**  Arto Laatikainen
* **Valmentaja:**  Ville Suovalkama
* **Valmentaja:**  Ville-Vesa Vainiola
* **Maalivahtivalmentaja:**  Olli-Pekka Äijälä
* **Maalivahtivalmentaja:**  Valtteri Salo
* **Videovalmentaja:**  Marko Kauppinen
* **Joukkueenjohtaja:**  Kimmo Happo
* **Lääkäri:**  Thomas Ibounig
* **Fysioterapeutti:**  Henri Keskilohko
* **Huoltaja:**  Niko Kuisma
* **Huoltaja:**  Kalevi Metsävainio
* **Manageri:**  Kimmo Oikarinen
* **Tiedottaja:**  Pasi Mennander

## Pelaajien saavutukset maailmanmestaruuskilpailuissa

### Palkitut pelaajat

### Tilastollisia saavutuksia

### Valmennuksen valitsemat turnauksen kolme parasta pelaajaa

## Katso myös
* Suomen alle 20-vuotiaiden jääkiekkomaajoukkue
* Suomen alle 19-vuotiaiden jääkiekkomaajoukkue
* Suomen alle 17-vuotiaiden jääkiekkomaajoukkue
* Suomen alle 16-vuotiaiden jääkiekkomaajoukkue
* Suomen alle 18-vuotiaiden tyttöjen jääkiekkomaajoukkue

## Lähteet

## Aiheesta muualla
* Suomen U18 maajoukkue jääkiekkoliiton sivuilla  
* Suomen alle 18-vuotiaiden maajoukkueen kaikkien aikojen pistepörssi MM-kisoissa